దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
World Cup 2019: పాండ్యాతో పోలికపై స్పందించిన విజయ్‌ శంకర్‌
ప్రపంచ కప్‌లో తనకు నాలుగో స్థానంలో బ్యాటింగ్ చేయాలని ఉందని విజయ్ శంకర్ తన మనసులో మాట బయటపెట్టాడు. అయితే న్యూజిలాండ్‌తో జరిగిన టీ20 సిరీస్‌లో మూడో స్థానంలో బ్యాటింగ్‌కు దిగి జట్టుకోసం విలువైన చేశానన్నాడు
Samayam Telugu | Updated:
May 16, 2019, 02:24PM IST
హైలైట్స్
గతేడాది జరిగిన నిదహాస్ ట్రోఫీ క్రికెటర్‌గా నా జీవితాన్నే మార్చేసింది
ప్రపంచ కప్‌లో నాలుగో స్థానంలో ఆడాలనుంది, మూడో స్థానంలోనూ రాణించా
పాండ్యాతో పోల్చితే బౌలింగ్‌లో తాను మెరుగవ్వాలన్న విజయ్ శంకర్
ఐపీఎల్ 12వ సీజన్‌లో సాధారణ ప్రదర్శణ చేసిన ఆల్ రౌండర్ విజయ్ శంకర్ ఆటతీరుపై మాజీలు పెదవి విరుస్తున్నారు. వచ్చే ప్రపంచ కప్‌లో విజయ్ శంకర్‌కు బదులుగా నాలుగో స్థానంలో కేదార్ జాదవ్‌ను ఆడించాలని మాజీ క్రికెటర్ సయ్యద్ కిర్మాణీ సూచించాడు. జాదవ్ గాయం నుంచి కోలుకోకపోతే అంబటి రాయుడని ఆ స్థానంలో ఆడించడం ఉత్తమమని కిర్మాణీ అభిప్రాయపడ్డాడు. హార్ధిక్ పాండ్యాతో ఏ ఇతర యువ ఆల్ రౌండర్‌ను సరిపోల్చలేమంటూ వీరేంద్ర సెహ్వాగ్ అతడ్ని ఆకాశానికెత్తేసిన విషయం తెలిసిందే.
గతేడాది జరిగిన నిదహాస్ ట్రోఫీ తన జీవితంలో ఎప్పటికీ మరిచిపోలేని అనుభూతి అని విజయ్ శంకర్ తెలిపాడు. వన్డే ప్రపంచ కప్ నేపథ్యంలో కొన్ని విషయాలు షేర్ చేసుకున్నాడు. ‘క్రికెటర్‌గా నన్ను ప్రపంచానికి తెలిసేలా చేసింది నిదహాస్ ట్రోఫీ. ఆ టోర్నీ నుంచి పరిస్థితులకు అనుగుణంగా ఎలా ఉండాలో నేర్చుకున్నాను. ఒక్క బ్యాడ్ డే కారణంగా కెరీర్ ఆగిపోదని అర్థమైంది. ఆటలో వంద శాతం ఫలితాన్ని రాబట్టేందుకు యత్నిస్తానని’ వివరించాడు. నిదహాస్ ఫైనల్లో దినేష్ కార్తీక్ సూపర్ ఇన్నింగ్స్‌తో ఉత్కంఠ పోరులో బంగ్లాదేశ్‌పై టీమిండియా విజయం సాధించగా.. బ్యాటింగ్‌లో పూర్తిగా విఫలమైన విజయ్ శంకర్ విమర్శలపాలయ్యాడు.